62020CO0054_INF
Uznesenie Súdneho dvora (siedma komora) z 21. decembra 2023 –Missir Mamachi di Lusignano/Komisia
(vec C‑54/20 P‑DEP)
„Určenie výšky trov konania“
1.
Súdne konanie – Trovy konania – Určenie – Súd príslušný v prípade odvolania
(Rokovací poriadok Všeobecného súdu, články 133 a 170)
(pozri body 21, 22)
2.
Súdne konanie – Trovy konania – Určenie – Nahraditeľné trovy konania – Nutné výdavky, ktoré vznikli účastníkom konania – Pojem – Odmeny zaplatené účastníkom svojmu advokátovi – Zahrnutie – Skutočnosti, ktoré treba vziať do úvahy na účely určenia výšky
[Rokovací poriadok Súdneho dvora, článok 144 písm. b)]
(pozri body 28 – 30)
3.
Súdne konanie – Trovy konania – Určenie – Nahraditeľné trovy konania – Skutočnosti, ktoré treba zohľadniť – Nutné výdavky týkajúce sa konania o určení výšky trov konania – Zahrnutie
[Rokovací poriadok Súdneho dvora, článok 144 písm. b)]
(pozri bod 31)
4.
Súdne konanie – Trovy konania – Určenie – Nahraditeľné trovy konania – Účasť viacerých advokátov – Neexistencia vplyvu – Posúdenie najmä z hľadiska celkového počtu hodín práce objektívne nevyhnutných na účely konania – Kritériá
[Rokovací poriadok Súdneho dvora, článok 144 písm. b)]
(pozri body 38 – 40, 45)
5.
Súdne konanie – Trovy konania – Určenie – Nahraditeľné trovy konania – Nutné výdavky, ktoré vznikli v súvislosti s konaním – Odmeny advokáta, ktoré sa vzťahujú na dobu po ústnej časti konania pred Súdnym dvorom – Vylúčenie
[Rokovací poriadok Súdneho dvora, článok 144 písm. b)]
(pozri bod 42)
Výrok
1.
Vec C‑54/20 P‑DEP sa postupuje Všeobecnému súdu Európskej únie v rozsahu, v akom sa týka určenia výšky trov konania, ktoré vynaložili Stefano Missir Mamachi di Lusignano a Maria Letizia Missir Mamachi di Lusignano vo veci T‑502/16.
2.
Celková suma trov konania, ktorú má Európska komisia povinnosť nahradiť pánovi Stefanovi Missirovi Mamachimu di Lusignanovi a pani Marii Letizii Missirovej Mamachiovej di Lusignanovej vo veci C‑54/20 P, sa stanovuje na 18000 eur, ku ktorej sa pripočítajú úroky z omeškania vo výške rovnajúcej sa sadzbe používanej Európskou centrálnou bankou (ECB) pre jej hlavné refinančné operácie platnej v prvý kalendárny deň mesiaca, v ktorom došlo k splatnosti platby, ktorým je deň doručenia tohto uznesenia, zvýšenej o tri a pol percentuálneho bodu, a to od uvedeného dňa až do úplného zaplatenia trov konania.